# Polseres vermelles

Polseres vermelles és una sèrie de televisió de 28 capítols de 45 minuts de duració, emesa per TV3 el 24 de gener de 2011, dirigida i produïda per Pau Freixas i creada per Albert Espinosa, que ja havien coincidit en la pel·lícula Herois.
La sèrie explica la història d'un grup de nois i noies que coincideixen en un hospital a causa de les seves malalties i parla de l'amistat, les ganes de viure i l'afany de superació. El guió original estava pensat per durar cinc temporades, una cada dos anys, però finalment només s'emeteren dues temporades, l'última de les quals al 2013.
L'audiència a la ciutat de Barcelona també va ser superior a la mitjana de Catalunya, en concret set punts més.

## Repartiment
### Personatges principals

* Lleó (Àlex Monner). El líder. Té 15 anys i en fa dos que està internat a l'hospital. Pateix càncer i té una cama amputada. És el company d'habitació del Jordi. Com que és el que porta més temps ingressat, és el veterà del grup i només el visita la seva germana Gavina (Bruna Cusí).
* Jordi (Igor Szpakowski). El segon líder (que seria líder si no hi hagués el líder). Arriba a l'hospital quan comença la sèrie. Té 14 anys. Té càncer i li han d'amputar la cama. Ve d'Andorra, els seus pares se separen però la seva mare sempre el va a visitar i es preocupa molt pel seu fill.
* Cristina (Joana Vilapuig) "La noia". És l'única noia dels "Polseres". Viu a una altra planta, pateix anorèxia. La seva germana se'n cuida d'ella i l'ajuda a fer-la menjar.
* Ignasi Resina Font †(Mikel Iglesias) El guapo. Arriba per un desmai i es queda a l'hospital. Al principi no vol amics, però com que s'ha de quedar un temps a l'hospital s'uneix als "Polseres". Pateix d'una malaltia del cor. El seu pare no el va a visitar, en lloc seu hi va la dona del seu pare que és com la seva mare. També el visita un company de classe que li porta jocs.
* Toni (Marc Balaguer). El llest. És el noi més gran dels "Polseres", però sembla un nen petit. Té la síndrome d'Asperger, això el fa ser una mica estrany. Entra a l'hospital per un accident de moto. Té problemes perquè va agafar la moto sent menor d'edat i el seu avi està preocupat perquè no li treguin la custòdia. Els seus pares van morir en un accident i el cuida el seu avi.
* Roc (Nil Cardoner). L'imprescindible. És el nen del grup. Està en coma des de fa dos anys per una caiguda d'un trampolí a una piscina. És el company d'habitació de l'Ignasi. Té una relació molt especial amb en Toni perquè pot parlar amb ell encara que estigui en coma. La seva mare sempre el va a veure i li parla, a més es dedica a ser l'animadora dels nens de l'hospital perquè així el pot veure cada dia.

#### Segona temporada

* Rym (Laia Costa): Té 18 anys i és la nova companya d'habitació del Lleó. El càncer de mama que té i el seu caràcter indomable faran que entre tots dos es creï una relació molt especial. La seva mare és tunisiana.
* Víctor (Àlex Maruny): És el xicot de la Cristina. Es van conèixer a Tolosa, quan ella hi va anar a estudiar dansa, i van compartir pis. El noi n'està molt enamorat i té plans de futur per a tots dos.
* Eva (Èlia Solé): És la companya d'habitació de la Cristina. És una noia enigmàtica i molt perspicaç, que de seguida s'adona del problema de la Cristina. La seva influència tindrà conseqüències.
* Dani (Noah Manni): Té 12 anys i una malaltia que li impedeix créixer. A l'hospital li fan un tractament per allargar-li els ossos que ell suporta amb molta valentia. És un gran fan dels Polseres Vermelles.
* Lucas (Abel Rodríguez): Té 11 anys i una malaltia que es coneix com la dels "ossos de vidre", que fa que se li trenquin amb facilitat. També admira molt els Polseres Vermelles, i el seu preferit és el Jordi.
* Mariona (Paula Vélez): Té 10 anys i trastorns respiratoris que l'obliguen a anar sempre amb una màscara d'oxigen. Però això no li impedeix ser la companya d'aventures del Dani i el Lucas.

### Personatges secundaris

* "Benito" † (Andreu Benito): És el company de rehabilitació d'en Lleó i qui li dona la idea de formar el grup. És un home gran i savi que dona consells als polseres. Esdevé un alzheimer.
| Marta Angelat: Dra. Endrade Andreu Rifé: Dr. Josep Eva de Luis: Mare Ignasi, Lourdes Juanma Falcón: Juanma Quimet Pla: Avi Toni Llum Barrera: Mare d'en Roc Xicu Masó: Mercero Duna Jové: Mare d'en Jordi Albert Pérez: Dr. Montcada Ferran Rull: Bru Montserrat Miralles: Infermera Esther Laura Yuste: Infermera Laura Bruna Cusí: Gavina Mireia Vilapuig: Àlex | Christian Guiriguet: Pare d'en Jordi Armand Villén: Pare de l'Ignasi Ian Güell Camps: Rodri Jaume Borràs: Nuno Ignasi Guasch Martínez: Dr. Abel Marcel Borràs: Roger Minnie Marx: Sra. Hermínia Alada Vila: Olga Elena Vilaplana: Infermera d'anorèxia Caterina María Alorda: Dra. d'anorèxia Marc Brualla: Encarregat d'ortopèdia Anna Gonzalvo: Carol Xavi Saiz: Anestesista Albert Prat: Kike Caterina Alorda: Dra. Marcos |

## Argument
### Primera temporada

En Jordi és un malalt de càncer d'Andorra que ha de venir a fer l'operació d'amputació de cama a Barcelona. A l'hospital coneixerà el seu company d'habitació, en Lleó, que també és un malalt de càncer, i que li proposarà crear un grup d'amics a l'hospital. Seguint les recomanacions d'en Benito, un pacient gran de l'hospital, el grup haurà d'estar format per «un líder, un segon líder, l'imprescindible, el guapo, el llest i la noia». El Lleó i el Jordi ocupen els rols de líder i segon líder respectivament. La Cristina, una pacient amb problemes d'alimentació serà la noia. Les altres posicions les ocupen l'Ignasi, un pacient amb problemes de cor, que serà el guapo. En Toni, un noi amb la síndrome d'Asperger que ingressa a causa d'un accident de moto, que serà el llest. I en Roc, que està en coma, i serà l'imprescindible. Un cop el grup està format s'ajudaran mútuament a fer més fàcils els tractaments de cadascun. Al final, l'Ignasi acaba morint en una intervenció quirúrgica, mentre que en Jordi, la Cristina i en Toni són donats d'alta, de manera que a l'hospital s'hi queden el Lleó i el Roc, que finalment, desperta del coma profund.

### Segona temporada

Han passat dos anys des del final de la primera i els protagonistes ja no són els nens i nenes que s'enfrontaven a les malalties sense saber què significarien a la seva vida. Ara ja ho saben. Són adolescents, més savis, més veterans per tot el que han viscut: la por, la rutina, els anys, el cansament, el desig de posar-se bé... I també l'amor i el sexe, importants en aquesta edat, però condicionat per les seves circumstàncies particulars. La segona temporada arrenca amb el grup separat. Però tot allò que van compartir, aquella relació tan intensa que els unia, la seva força, continua viu a l'hospital.
I tot això farà que els "polseres" que vam conèixer a la primera temporada lluitin per recuperar la força que els mantenia units.

### Tercera temporada

El mes d'abril del 2013 Albert Espinosa va assegurar que no tenia «cap dubte» que la ficció continuaria. Això sí, Espinosa va reiterar que els nous capítols trigarien a arribar: «Hem de fer que [els actors] siguin adults», va explicar i per això diu que hauran de passar «dos o tres anys, potser quatre» abans la sèrie no reaparegui.
Al 2015 els creadors de la sèrie van comunicar que no hi hauria tercera temporada.

## Crítiques

La sèrie va ser un èxit de crítica des dels seus inicis. El crític de televisió Ferran Monegal deia «És l'excel·lència. L'enginy. L'elegància. El treball impecable. La profunditat. I sobretot, encara que és ficció, l'autenticitat.»
El web espanyol Cine 365 remarcava: «Us podem dir que Polseres vermelles apunta a ser la millor sèrie de ficció que s'hagi rodat a Espanya els últims anys» i afegia «És el fruit de la feina ben feta i que torna a destacar TV3 com una de les cadenes punteres a tot Europa pel que fa a televisió de qualitat, moderna, oberta i pública.».
El portal Fórmula TV deia «S'agraeix que en el primer capítol de la sèrie no hi ha farcit, sinó que tot el que mostra o bé serveix per crear la trama o és molt útil per reflexionar i emocionar-se. És més, en els 43 minuts del primer capítol ha explicat més i m'ha fet pensar més que qualsevol altra sèrie nacional.»

## Emissió en altres països i adaptacions

La sèrie es va començar a emetre el 5 de desembre de 2011 a través del canal de pagament espanyol TNT en versió dual en català i castellà doblada pels mateixos actors. A l'estiu del 2012 es va emetre a la cadena espanyola Antena 3, també en castellà però amb una versió doblada per dobladors professionals.
Fora de l'estat espanyol l'han emès o l'emetran els canals TV Azteca (Mèxic), YLE (Finlàndia), SVT (Suècia), VOD (Sud-amèrica), Numero 23 (França) i altres que encara no s'han fet públiques a Corea del Sud.
En total l'han comprat 13 cadenes.
La sèrie també es podrà veure als Estats Units tant en la versió original catalana com en una nova versió en anglès que portarà el nom de The Red Band Society i que estarà produïda per Steven Spielberg. La versió original en català l'emetrà la cadena VMe que emet als Estats Units i Puerto Rico normalment en castellà. L'adaptació la farà la cadena ABC i vindrà de la mà de Steven Spielberg i Marta Kauffman. Tanmateix, la primera adaptació internacional era la produïda per la RAI. També hi podria haver una adaptació per part d'una televisió australiana.

## Guardons
### Premis
#### 2011

* Seoul International Drama Awards com a millor guió de minisèrie.
* Premi ONCE Catalunya a la solidaritat i la superació.
* Premis Nacionals de Comunicació com a millor programa en la categoria de televisió.

#### 2013

* Premios 2012 Micrófono de la Asociación Profesional Española de Informadores de Prensa, Radio, Televisión e Internet per a Pau Freixas com a director i Albert Espinosa com a guionista.
* Fotogramas de Plata de la Revista Fotogramas per a Àlex Monner com a millor actor de televisió
* Premi Ondas 2013 a la millor sèrie de televisió

#### 2015

* Emmy Kids International en la categoria de millor sèrie.

### Nominacions
#### 2011

* Seoul International Drama Awards com a millor minisèrie
* Nominació i menció especial al Prix Europa 2011 com a millor producció de ficció
* Premis Zapping com a millor sèrie de l'any

## Referències

* ↑ «'Polseres vermelles' ja arrenca aquest dissabte a internet». Ara, 20-01-2011. [Consulta: 21 gener 2011].
* ↑ «TV3 estrena "Polseres vermelles", una sèrie creada per Albert Espinosa». TV3, 19-01-2011. [Consulta: 21 gener 2011].
* ↑ «TV3 prepara 'Polseres vermelles', una serie sobre el día a día de un hospital infantil» (en castellà). Fórmula TV, 23-06-2010. [Consulta: 21 gener 2011].
* ↑ «Albert Espinosa / Creador de ‘Polseres vermelles', la sèrie revelació de TV3 i líder de la nit dels dilluns. Ha estat seleccionada per a l'Input 2011». Avui, 19-03-2011. [Consulta: 19 març 2011].
* ↑ «La segona temporada de "Polseres vermelles" en xifres». tv3.cat, 23-04-2013. [Consulta: 26 abril 2013].
* ↑ «'La que se avecina' y 'Tu cara me suena' dominan salvo en Catalunya donde arrasó 'Polseres Vermelles'». Frecuencia Digital, 15-01-2013. Arxivat de l'original el 2013-01-20. [Consulta: 11 febrer 2013].
* ↑ «Albert Espinosa assegura que hi haurà tercera temporada de 'Polseres vermelles'». Ara, 24-04-2013.
* ↑ «No habrá tercera temporada de Pulseras Rojas (Polseres Vermelles)». [Consulta: 18 juliol 2024].
* ↑ «Ballem, acomiadem la meva cama». El Periódico, 26-01-2012. [Consulta: 6 febrer 2011].
* ↑ ««Polseres vermelles» triunfa en audiencia y crítica» (en castellà). Cine 365. Arxivat de l'original el 30 de gener 2011. [Consulta: 6 febrer 2011].
* ↑ «'Polseres Vermelles': un drama en el que los protagonistas son los pacientes» (en castellà). Fórmula TV, 22-01-2011. [Consulta: 6 febrer 2011].
* ↑ «'Polseres vermelles' ultima el salt a la tele dels EUA». El Periódico, 28-10-2011. [Consulta: 29 octubre 2011].
* ↑ «'Polseres vermelles' podría llegar a EE.UU. de la mano de ABC». Fórmula TV, 27-10-2011. [Consulta: 27 octubre 2011].
* 1 2 «La cadena nord-americana ABC s'interessa per emetre "Polseres vermelles"». 3/24, 27-10-2011. [Consulta: 27 octubre 2011].
* ↑ "Det röda bandets sällskap". Svt.se. Consultat 1 gener 2014.
* ↑ Adaptació italiana de "Polseres vermelles" a TV3.cat, 31/10/2013
* ↑ «"Polseres vermelles" pot arribar als EUA de la mà de Steven Spielberg». TV3, 28-10-2011. [Consulta: 28 octubre 2011].
* ↑ «10/11/2011: EL QUE NO T’HAN EXPLICAT DE L’ESCRIPTURA DELS GUIONS DE LA SEGONA TEMPORADA». Bloc de Polseres Vermelles, 10-11-2011. [Consulta: 14 novembre 2011].
* 1 2 «La cadena estadounidense VMe emitirá 'Polseres vermelles' en catalán». Fórmula TV, 14-11-2011. [Consulta: 14 novembre 2011].
* ↑ «Los 'Pulseras Rojas', imparables, se expanden a nivel internacional» (en castellà). VerTele, 27-07-2012. Arxivat de l'original el 2012-07-29. [Consulta: 28 juliol 2012].
* ↑ «Albert Espinosa: videoblog episodio 13 de 'Pulseras Rojas', en TNT» (en castellà). Canal TNT, 05-03-2012. [Consulta: 2 juliol 2012].
* ↑ Fox Makes First Orders Under New Model: “Series Prototype” For ‘Red Band Society’, “Further Investment” For ‘Runner’ a Deadline Hollywood, 17/1/2014 (anglès)
* ↑ «Spielberg i la creadora de 'Friends' adaptaran 'Polseres vermelles' als Estats Units». Diaria Ara, 27-10-2011. [Consulta: 27 octubre 2011].
* ↑ «La televisió italiana prepara la seva versió de 'Polseres vermelles'». Ara, 12-07-2013. [Consulta: 14 juliol 2013].
* ↑ «‘Polseres' internacionals». El Punt Avui, 18-10-2011. [Consulta: 29 octubre 2011].
* 1 2 «Espinosa, premiat a Seül per ‘Polseres vermelles'». El Punt Avui, 03-09-2011. [Consulta: 29 octubre 2011].
* 1 2 «"Polseres vermelles", nominada al Prix Europa 2011». TV3. [Consulta: 29 octubre 2011].
* ↑ «"Polseres vermelles", Premi Nacional de Comunicació 2011». TV3, 14-12-2011. [Consulta: 15 desembre 2011].
* ↑ «Nuevo premio para los creadores de 'Polseres vermelles'» (en castellà). El Periódico, 19-02-2013. [Consulta: 20 febrer 2013].
* ↑ «Àlex Monner, premi Fotogramas al millor actor de televisió pel seu paper a "Polseres"». 324, 12-03-2013. [Consulta: 12 març 2013].
* ↑ «'La competència', Júlia Otero i 'Polseres Vermelles', guanyadors d'un Ondas». Ara, 30-10-2013.
* ↑ http://www.ccma.cat/catradio/alacarta/El-mati-de-Catalunya-Radio/Albert-EspinosaLEmmy-Kids-es-el-premi-mes-important-que-em-podien-donar-Ha-estat-com-un-somni/audio/871040/
* ↑ «Premio no, pero sí "Mención Especial" para 'Polseres vermelles' en los Prix Europa 2011» (en castellà). Fórmula TV, 30-10-2011. [Consulta: 30 octubre 2011].
* ↑ «'Polseres vermelles', 'Gran Hotel' y 'Los misterios de Laura', finalistas de los Premios Zapping» (en castellà). Fórmula TV, 08-02-2012. [Consulta: 8 febrer 2012].

## Vegeu també

* Herois (pel·lícula)
* Nines russes (pel·lícula)
* El club de les polseres vermelles: Com va començar tot

## Enllaços externs

* Polseres vermelles a IMDb (anglès)
* "El repte va ser convertir les trames en històries de superació", entrevista a TV3, 21 de gener de 2011
* ´Polseres vermelles' investiga la vida a l'hospital, notícia a Regió 7, 21 de gener de 2011